Huseby skole (Oslo)

Huseby skole er en barneskole på Nordre Huseby i bydel Vestre Aker i Oslo, etablert i 1861. Skolen har ca 700 elever på 1. til 7. trinn, og rektor er Kathrine Wegge. Skolen har 35 lærerårsverk.
Skolen ga navn til den nå nedlagte forstadsbanestasjonen Huseby skole stasjon på Røabanen. Skolen ligger like inntil t-banelinjen, nordøst for Husebyskogen. Huseby skole er blant Oslos største barneskoler.


== Historie ==
Aker kommunestyre vedtok den 3. november 1858 å bygge 14 nye, faste skoler i prestegjeldet, deriblant Huseby skole. Et skolehus i treverk med to klasserom og to leiligheter ble oppført i perioden 1860–1861 under arkitekt O. Roll. Den 10. februar 1862 var første skoledag ved Huseby skole med 56 elever delt på to klasser. Huset består fortsatt og brukes som AKS for de eldste barna, etter å ha fungert som både lærer- og vaktmesterbolig.
I 1907 var elevtallet steget til 134, og det ble trangt om plassen i det opprinneglige skolebygget. I 1910 sto et nytt skolebygg klart  med 4 klasserom over 2 etasjer, skolekjøkken og håndarbeidsrom på loftet og sløydundervisning i kjelleren.
I 1933 var elevtallet nådd 205 elever fordelt på 8 klasser, og flere elever ble flyttet til andre naboskoler på grunn av plassmangel. I 1935 sto en ombygget skole klar med vestibyle, overlærers kontor, legekontor, 4 klasserom og gymsal med garderobe og dusj i 1. etasje. 4 klasserom, håndarbeidsrom, skolekjøkken, tegne- og fysikksal i 2. etasje, samt sløydsal, leserom og toaletter i kjelleren.
I 1945 hadde skolen 20 klasser på bare 8 klasserom og det ble derfor planlagt en ny utvidelse. Skolen slik vi kjenner den i dag stod ferdig i 1948. I perioden 1999–2000 ble skolen ble rehabilitert.
I 1951 inngikk Oslo kommune avtale med Deichmanske bibliotek, og et bibliotek ble etablert på Huseby skole sammen med en lesesal. To dager i uken stilte Deichmanske med bibliotekar.


== Skolens rektorer gjennom tidene ==
Karl L Bostad;  tilsatt som lærer i 1895 – overlærer fra 1926 til 1931
Thorleif Skogstad; Tilsatt som lærer i 1924 – overlærer fra 1931 til 1934
Johannes Øvstedal; Tilsatt som overlærer fra 1934 til 1952
Aasmund J Eide; Tilsatt som overlærer fra 1952 til 1971
Thorleif Storaas; Tilsatt som overlærer fra 1971 til 1974
Sigmund Østby; Tilsatt som rektor fra 1974 til 1979
Anne Lise Thaulow; Tilsatt som rektor fra 1980 til 1991
Arne Furu; Tilsatt som rektor fra 1991 til 1995
Bjørn Indrelid; Tilsatt som rektor fra 1995 til 1999
Alex Seip; Tilsatt som rektor fra 1999 til 2002
Ellen Bergsland; Tilsatt som rektor fra 2003 til 2010
Tove Steig; Tilsatt som rektor fra 2010 til 2014
Kathrine Wegge; Tilsatt som rektor fra 2014


== Kjente elever ==
Jonna Støme, (f. 1978), komiker og programleder
Marianne Westby, (f.  1974), skuespiller og programleder
Martin Johnsrud Sundby, (f. 1984), langrennsløper
Chirag Rashmikant Patel, (f. 1984), artist
Wasim Zahid, (f. 1975), forfatter, politiker, lege, forsker, YouTuber, tv-personlighet


== Eksterne lenker ==
Offisielt nettsted 
(en) Huseby skole – kategori av bilder, video eller lyd på Commons 
Data og statistikk - MinOsloskole, Oslo kommune. Besøkt 7. februar 2018.
Huseby barneskoles offisielle hjemmeside
«Huseby skole (Oslo)». Kulturminnesøk. Riksantikvaren – Direktoratet for kulturminneforvaltning.